Бащата на Ирина, който е детрониран през 1195 г., моли дъщеря си да осигури подкрепата на Филип за връщането му на престола. Братът на Ирина Алексий IV Ангел пребивава известно време в швабския двор по време на подготовката за четвъртия кръстоносен поход. Ирина има принос за отклоняването на кръстоносците към Константинопол, като по този начин се надява, че те ще помогнат на баща ѝ и брат ѝ в опитите им да си върнат властта във Византия.